REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 119-4191/17

22. decembar 2017. godine

B e o g r a d

NARODNA SKUPŠTINA REPUBLIKE SRBIJE

 Odbor za prvosuđe, državnu upravu i lokalnu samoupravu, na 30. sednici održanoj 22. decembra 2017. godine, razmatrao je Predlog odluke o izboru predsednika sudova, koji je podneo Visoki savet sudstva (broj 119-4191/17, od 21. decembra 2017. godine).

Sednici Odbora su, kao predstavnici predlagača, prisustvovali članovi Visokog saveta sudstva, sudije Branislava Goravica i Aleksandar Pantić.

 Na osnovu čl. 51. i 201. Poslovnika Narodne skupštine, Odbor podnosi

I Z V E Š T A J

 Odbor za pravosuđe, državnu upravu i lokalnu samoupravu je konstatovao da je Visoki savet sudstva podneo Predlog odluke o izboru predsednika za Viši sud u Pirotu, Prvi osnovni sud u Beogradu, Osnovni sud u Sjenici, Prekršajni sud u Loznici, Prekršajni sud u Negotinu i Prekršajni apelacioni sud, kao ovlašćeni predlagač, u skladu sa članom 71. stav 1. Zakona o sudijama i člana 201. Poslovnika Narodne skupštine Republike Srbije.

Odbor je odlučio da predloži Narodnoj skupštini da prihvati Predlog odluke o izboru predsednika za Viši sud u Pirotu, Prvi osnovni sud u Beogradu, Osnovni sud u Sjenici, Prekršajni sud u Loznici, Prekršajni sud u Negotinu i Prekršajni apelacioni sud.

 Za izvestioca Odbora na sednici Narodne skupštine određen je Petar Petrović, predsednik Odbora.

 PREDSEDNIK

 Petar Petrović

REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 119-4190/17

22. decembar 2017. godine

B e o g r a d

NARODNA SKUPŠTINA REPUBLIKE SRBIJE

 Odbor za prvosuđe, državnu upravu i lokalnu samoupravu je, na 30. sednici održanoj 22. decembra 2017. godine, razmatrao Predlog odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-4190/17 od 21. decembra 2017. godine).

Sednici Odbora su, kao predstavnici predlagača, prisustvovali članovi Visokog saveta sudstva, sudije Branislava Goravica i Aleksandar Pantić.

 Na osnovu čl. 51. i 201. Poslovnika Narodne skupštine, Odbor podnosi

I Z V E Š T A J

 Odbor za pravosuđe, državnu upravu i lokalnu samoupravu je konstatovao da je Predlog odluke o izboru sudija koji se prvi put biraju na sudijsku funkciju Visoki savet sudstva podneo kao ovlašćeni predlagač, u skladu sa članom 147. Ustava Republike Srbije i člana 51. stav 1. Zakona o sudijama.

 Odbor je odlučio da predloži Narodnoj skupštini da prihvati Predlog odluke za izbor sudija za Upravni sud.

 Za izvestioca Odbora na sednici Narodne skupštine određen je Petar Petrović, predsednik Odbora.

 PREDSEDNIK

 Petar Petrović